**ΔΙΑΓΩΝΙΣΜΑ ΣΤΗ ΝΕΟΕΛΛΗΝΙΚΗ ΓΛΩΣΣΑ**

**2ο ΓΥΜΝΑΣΙΟ ΚΩ**

**ΟΝΟΜΑΤΕΠΩΝΥΜΟ:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ΤΜΗΜΑ:\_\_\_\_\_\_\_\_**

**Kείμενο [Mια αληθινή φιλία**]

 Ανάμεσα στα δύο παιδιά αναπτύχθηκε φιλία αληθινή. Οι λόγοι ήταν πολλοί. Πρώτα πρώτα, οι οικογένειές τους χρόνια τώρα συνδέονταν φιλικά: οι πατέρες υπηρετούσαν στον ίδιο λόχο, ενώ οι μητέρες τους ήταν συμμαθήτριες από το Δημοτικό σχολείο. Κατοικούσαν, ύστερα, στην ίδια γειτονιά· έπαιζαν στους ίδιους πεζόδρομους και κατέβαιναν συντροφιά στην αγορά. Φοιτούσαν, ακόμα, στο ίδιο σχολείο: πήγαιναν στην ίδια τάξη, μελετούσαν μαζί, είχαν κοινές αγωνίες. Κοντά σ’ αυτά πρέπει να θυμηθούμε και το ωδείο, όπου αποκτούσαν μουσική παιδεία: ο Σοφοκλής μάθαινε βιολί, ο Περικλής φλάουτο. Τη χαίρονταν και οι δυο τους τη μουσική. Κι αν καμιά φορά κάποια περιστατικά τούς απομάκρυναν, αυτό δεν κρατούσε πολύ· γρήγορα πάλι αποκαθιστούσαν τις σχέσεις τους. Η φιλία τους δεν ήταν συμφεροντολογική. Αντίθετα, μάλιστα, ήταν ειλικρινής. Γι’ αυτό και ολοένα βάθαινε, με αποτέλεσμα να τους κάνει ευτυχισμένους.

 Χρίστος Τσολάκης, Από τον λόγο στη συνείδηση του λόγου, εκδ. Bάνιας, 1995

**Θέματα**

1)α) Ποιο είναι το θέμα του κειμένου; (1-2 σειρές)

β) Πώς καταλαβαίνετε την έννοια "συμφεροντολογική φιλία" και "ειλικρινής φιλία";

 (μονάδες 6)

2α) Να γράψετε τα δομικά στοιχεία της παραγράφου.

β) Ποιες συνδετικές λέξεις εντοπίζετε στο κείμενο;

γ) "Ο Σωκράτης μάθαινε βιολί, ο Περικλής φλάουτο": τι είδους προτάσεις είναι; (μονάδες 4)

3) Να γράψετε ένα κείμενο δύο παραγράφων, το οποίο θα δημοσιευτεί στην εφημερίδα του σχολείου σας, σχετικά με την αξία των φίλων στη ζωή σας.

 (μονάδες 10)

  *ΚΑΛΗ ΕΠΙΤΥΧΙΑ!!!*